wickkiey/tamil-wikipedia-chunked huggingface dataset:
# பெரியார் ஈ. வெ. இராமசாமியின் சமயப் பார்வை

## பௌத்தம்

பெரியார், பௌத்த சமயத்தில் தனது தத்துவத்திற்கான அடிப்படையை கண்டுபிடித்தார். ஆனால் அந்த சமயத்தை தனது சுய மரியாதை இயக்கமாக ஏற்றுக்கொள்ளவில்லை. சுயமரியாதை இயக்கத்திற்கான தேடலை அடிப்படையாகக் கொண்ட தேடலானது, இந்திய விடுதலைக்குப் பின் விரைவில் தீவிரமடைந்தது. சனாதன தருமம் வலியுறுத்தும் சூத்திரத் தன்மையிலிருந்து விடுதலை பெற, 31 சனவரி 1954 அன்று ஈரோட்டில் பௌத்தத்தை பரப்புவதற்கு ஒரு மாநாடு ஒன்று ஏற்பாடு செய்தார்.  
மாநாட்டில் பிராமணர்களின் துன்புறுத்தல்களால் பௌத்த சமயம் மற்றும் போதனைகள் சீனா, ஜப்பான், இலங்கை ஆகிய நாடுகளுக்கு ஏற்றுமதி செய்யப்பட்டதாகவும், திருவரங்கம், காஞ்சி, பழனி மற்றும் திருப்பதியில் இருந்த பௌத்த விகாரைகள், இந்து சமயக் கோயில்களாக மாற்றப்பட்டப்பட்டது எனக்கருத்து தெரிவித்தார்.
# பெரியார் ஈ. வெ. இராமசாமியின் சமயப் பார்வை

## கிறித்துவம்

பெரியார், டி. ஜி. தினகரனின் நற்செய்தி கூட்டங்களுக்கு எதிராக இருந்தார். தனது செய்தித்தாளான நாத்திகம் எனும் செய்தித்தாளில் தினகரனின் செயல்களை கடுமையாக எதிர்த்து, தினகரன் ஒரு மோசடிப் பேர்வழி எனவும் விமர்சனம் செய்தார்.  
பழங்குடி மக்களின் வழிபாட்டு முறையிலிருந்தே கிறித்தவம் மற்றும் இசுலாமிய உருவமற்ற கடவுள்கள் தோன்றியதாக பெரியார் கருதினார்.
# பெரியார் ஈ. வெ. இராமசாமியின் சமயப் பார்வை

## இதனையும் காண்க

- பெரியார் ஈ. வெ. இராமசாமி
- பெரியார் ஈ. வெ. இராமசாமியும் இந்திய தேசிய காங்கிரசும்
# ராமானந்த பாத்

**ராமானந்த பாத்** ஒரு இந்திய அரசியல்வாதி ஆவார். இந்தியாவின்,உத்திரப்பிரதேசமாநிலதுத்தி தாெகுதியிலிருந்து 17வது சட்டசபைக்குத்தேர்ந்தெடுக்கப்பட்டார். உத்திரப் பிரதேசத்தின், இராம்கோலா தொகுதியின்உறுப்பினராகவும் உள்ளார். தற்போதுசுகல்தேவ் பாரதிய சமாஜ் கட்சியின் உறுப்பினராகவும்இருக்கிறாா்.
# ராமானந்த பாத்

## அரசியல் வாழ்க்கை

இவர் உத்திரப்பிரதேசமாநிலசட்டசபைஉறுப்பினராக 2017முதல்இருந்து வருகிறாா்.இவர்இராம்கோலா தொகுதியின் உறுப்பினராகவும் உள்ளார். தற்போது சுகல்தேவ் பாரதிய சமாஜ் கட்சியின் உறுப்பினராகவும் உள்ளார்.
# ராமானந்த பாத்

## நடந்த பதிவுகள்

| 01 | 2017 | பதவியில் | 17வது,சட்டமன்றஉறுப்பினா் | } |
| --- | --- | --- | --- | --- |
# ராமானந்த பாத்

## மேலும்காண்க

- உத்தரப் பிரதேச சட்டப் பேரவை
# கமல் கிஷோர் பகத்

**கமல் கிஷோர் பகத்** என்பவர்அனைத்து ஜார்கண்ட் மாணவர்கள் ஒன்றியத்தைச்சார்ந்த அரசியல்வாதி ஆவாா்சிவர்ஜார்க்கண்ட் சட்டப் பேரவைஉறுப்பினராகவும் இருந்துள்ளார். இவர் 1993இவரொரு கொலைமுயற்சி வழக்கில்ஏழு ஆண்டுகள் கடுங்காவல் சிறை தண்டனை பெற்றாா்.. எனவே இவர் 1951 மக்கள் பிரதிநிதித்துவச் சட்டத்தின் கீழ் சட்டமன்ற உறுப்பினர் பதயிலிருந்து தகுதி நீக்கம் செய்யப்பட்டார்
# கமல் கிஷோர் பகத்

## இதனையும் காண்க

- மக்கள் பிரதிநிதித்துவ சட்டம் 1951
- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
# கரிமகந்தக சேர்மங்கள்

**கரிமகந்தகச் சேர்மங்கள் என்பது**கந்தகத்<nowiki/>தைக் கொண்ட கரிம சேர்மங்கள்ஆகும். இச்சேர்மங்கள் பெரும்பாலும் விரும்பத்தகாத மணத்தைப் பெற்றுள்ளன. எனினும், பல இனிமையான சேர்மங்கள் கரிமகந்தக வழிப்பொருட்களில் உள்ளன.எ. கா., சாக்கரின். இயற்கையிலேயே கந்தகம் ஏராளமாக உள்ளது. வாழ்க்கைக்கு கந்தகம் அவசியமானதாக உள்ளது. 20 பொதுவான அமினோ அமிலங்க<nowiki/>ளில் இரண்டு (சிஸ்டீன் மற்றும் மெத்தியோனைன்) கரிமகந்தக சேர்மங்கள் ஆகும். நுண்ணுயிர் எதிர்பொருள்பென்சிலின் (படம் கீழே), சல்ஃபா மருந்துகள் இரண்டும் கந்தகத்தைக் கொண்டுள்ளன. கந்தகம்-கொண்ட பல நுண்ணுயிர் எதிர்பொருள் மருந்துகள் பல உயிர்களைக் காக்க உதவுகிறது. சல்பர்கடுகு ஒரு கொடிய காரணியாக வேதியியல் ஆயுதமா<nowiki/>க போர்முறைகளில் உள்ளது. படிம எரிபொருள், நிலக்கரி, பெட்ரோலியம், இயற்கை எரிவாயுமுதலியவை பழைமயான படிமங்களில் இருந்து பெறப்படுகின்றன. இதில் முக்கியமானதாக கரிமகந்தகச் சேர்மங்கள் உள்ளன.எண்ணெய் சுத்திகரிப்பு நிலையங்க<nowiki/>ளில் இவை நீக்கப்படுகின்றன.  
கந்தகம், சால்கோசன் தொகுதிகளுடன் ஆக்சிஜன், செலீனியம் மற்றும் டொலுரியம் இவற்றை பங்கீட்டுக் கொள்கிறது. கரிமகந்தகச் சேர்மங்கள், கார்பன்–ஆக்சிஜன், கார்பன்–செலினியம், மற்றும் கார்பன்–டொலூரியம் சேர்மங்களுடன் ஒத்து காணப்படுகின்றன.  
கந்தகச் சேர்மங்களைக் கண்டறிய்கூடிய ஒரு பாரம்பரிய இரசாயன சோதனை காரியசு ஆலசன் முறை.
# கரிமகந்தக சேர்மங்கள்

## வகுப்புகள்

<div>கந்தகத்தில் உள்ள வினைபடு தொகுதி<nowiki/>யை அடிப்படையாகக் கொண்டு கரிமகந்தகச் சேர்மங்கள் வகைப்படுத்தப்படுகின்றன.  
கரிம கந்தகச் சேர்மங்களுக்கு எடுத்துக்காட்டுகள்</div>
# கரிமகந்தக சேர்மங்கள்

## வகுப்புகள்

### சல்பைடுகள் (Sulfides)

சல்பைடுகள், தயேர்ஈத்தர் என்று முன்னர்அழைக்கப்பட்டுள்ளன. இவை C−S−C பிணைப்பி<nowiki/>ன் பண்புகளைக் கொண்டுள்ளன.C−C பிணைப்புடன் ஒப்பிடுகையில்C−Sஇன் பிணைப்பு நீளமானது. ஏனெனில், கார்பனை விட கந்தகம் பெரியது மற்றும் சுமார் 10% வலுகுறைந்தது. மீத்தேன்தயோலின் S−C ஒற்றை பிணைப்பின் பிணைப்பு நீளம் 183 பிக்கோமீட்டர் மற்றும் தயோபீனின் பிணைப்பு நீளம் 173 பிக்கோமீட்டர். தயோமீத்தேனில் உள்ள C−S பிணைப்பின் பிரிகை ஆற்றல் 89கிலோ கலோரி/மோல் (370 kJ/mol) மீத்தேனுடன் ஒப்பிடும் போது மீத்தேனின் பிரிகை ஆற்றல்100 கிலோ கலோரி/மோல் (420 kJ/mol). மெத்தில் தொகுதியால் ஐதரசன் நீக்கப்படும் போது ஆற்றல்73&#x20;கிலோ கலோரி/மோல் (305&#x20;kJ/mol) வரை குறைகிறது. C−C பிணைப்பை விடகார்பன் - ஆக்சிசன் பிணைப்பு நீளம் குறைவானது. இருமெத்தில் சல்பைடு மற்றும்இருமெத்தில் ஈதர் இவற்றின் பிணைப்பின் பிரிகை ஆற்றல்முறையே 73 மற்றும் 77&#x20;கிலோ கலோரி/மோல் (305 மற்றும் 322&#x20;kJ/mol).  
தயோல்களை அல்க்கைல் ஏற்றம்செய்து பொதுவாக சல்பைடுகள் தயாரிக்கப்படுகின்றன.மேலும் பம்மரர் மறுசீராக்கம்(Pummerer rearrangement) மூலமாகவும் தயார் செய்யப்படுகிறது. சல்பர் மற்றும் அலுமினியம் குளோரைடு உடன் பினைல் ஈதர் மறுசீராக்கம் அடைந்து பினாக்சதினாக மாற்றம் அடைகிறது. இப் பெயர் வினை பெராரியோ (**Ferrario) பெயர்வினை**என்று அழைக்கப்படுகிறது.  
:
# கரிமகந்தக சேர்மங்கள்

## வகுப்புகள்

### தயோல்கள், டைசல்பைடுகள்,பாலிசல்பைடுகள் (Thiols, disulfides, polysulfides)

தயோல் வினைபடு தொகுதியாகஆர்−எாஸ். எச் ஐக் கொண்டுள்ளன. தயோல்கள் கட்டமைப்பில்ஆல்ககாலை ஒ<nowiki/>த்து காணப்படுகின்றன. இருந்தாலும் வேதியியல் பண்புகளும், செயல்பாடுகளும் வேறுபட்டுக் காணப்படுகின்றன. தயோல்கள் அதிகளவு கருக்கவர்தன்மை மற்றும்அதிக அமிலத்தன்மை உடையவை.மேலும்,எளிதில் ஆக்சிசன் ஏற்றம் அடைகின்றன. இதன் அமிலத்தன்மை 5 p*K*<sub>a</sub> அலகுகள் வேறுபடுகிறது.
# கரிமகந்தக சேர்மங்கள்

## வகுப்புகள்

### தயோ ஏசுத்தர்(Thioesters)

தயோ ஏசுத்தரின்பொது அமைப்பு ஆர்−சி(O)−S−R.
# விசார்ட் ஏரி

**விசார்ட் ஏரி** (Wizard Lake) என்பது கனடாவின் ஆல்பர்ட்டாவில் உள்ள ஒரு ஏரியாகும். இது கால்மாருக்கு தெற்கே 17 கி.மீ. (11 மைல்) தொலைவில் அமைந்துள்ளது. எட்மண்டனுக்கு அருகாமையில் இருப்பதால் இது ஒரு பிரபலமான பொழுதுபோக்கு இடமாகும்.
**விசார்ட் ஏரி** என்பதுகால்மரின் தெற்கே உள்ள ஆல்பர்டாவில் உள்ள ஒரு ஏரி. எட்மண்டனுக்கு அருகாமையில் இருப்பதால் இது பிரபலமான பொழுதுபோக்குஇடமாகும்.
# விசார்ட் ஏரி

## வசதிகள்

விசார்ட் ஏரியில் ஜுபிளி முகாம் அமைந்துள்ளது. இதில் 100கடைகள் (33 சக்தி, 67 இயற்கை) உள்ளன. [1] ஒரு பொது நீச்சல் இடத்திற்காக இவ்ஏரியின் கிழக்குகரைசமிபத்தில் சீரமைக்கப்பட்டது `
# விசார்ட் ஏரி

## செயல்கள்

- நீச்சல்
- மீன்பிடித்தல்
- படகு முகாம்
- முகாமிடுதல்
- பனிச்சறுக்குதல்
# விசார்ட் ஏரி

## ஏரி

விசார்ட் ஏரி ஒப்பீட்டளவில் சிறிய ஏரி. ஏரியின் அடியில் பெரும்பாலும் பாறை காணப்படுகிறது. இவ்வேரியில் சராசரியாக 6.2 மீட்டர் (20 அடி) கொண்ட ஆழமற்ற ஆழம் உள்ளது. "தி பாயிண்ட்" என்பது ஏரியின் மிக குறுகிய மற்றும் மிகவும் மணற்பாங்கான பகுதியின் புனைபெயர் ஆகும்.இப்பகுதி,நிச்சல்மேற்கொள்வதற்குஏற்றசிறந்தஇடமாகும்.
# கருணாநிதி கைது சர்ச்சைகள், 2001

**கருணாநிதி கைது சர்ச்சைகள், 2001** அல்லது **மேம்பாலங்கள் கட்டுமான கைது சர்ச்சைகள்** என்பது 2001 சூன் 30 அன்று தமிழ்நாட்டின் முன்னாள் முதலமைச்சர் மு. கருணாநிதி மற்றும் அவருடன் அப்போதைய மத்திய அமைச்சர்களான முரசொலி மாறன் மற்றும் த. ரா. பாலு ஆகியோர் கைது செய்யப்பட்டபோது எழுந்த சர்ச்சைகளைக்
குறிப்பது ஆகும். சுதந்திர இந்திய வரலாற்றில் முதல்முறையாக மத்திய அமைச்சராக உள்ள ஒருவர் கைது சைய்யப்பட்ட நிகழ்வு இது ஆகும். இந்த நிகழ்வின் துவக்கமானது, எழுபத்தி எட்டு வயதான முன்னாள் முதலமைச்சரை அவரது இல்லத்தில் இருந்து கைது செய்தபோது நடந்தது. அதற்கடுத்த 1 மணி நேரத்திற்குள், கைது செய்யப்பட்டபோது எடுக்கப்பட்ட படங்கள் சன் டிவி மற்றும் பிற அலைவரிசை நிலையங்களிலும் ஒளிபரப்பப்பட்டது. இதற்கு எதிர்வினையாக பின்னர் ஜெயா தொலைக்காட்சியில் அவரைக் கைது
செய்யும் காட்சிகள் காட்டப்பட்டன.
# கருணாநிதி கைது சர்ச்சைகள், 2001

## பின்னணி

முதல் தகவல் அறிக்கையானது (எப்.ஐ.ஆர்) 2001 சூன் 29, அன்று சென்னை மாநகர ஆணையர் ஜே. சி. டி. ஆச்சார்யலுவால் வழங்கப்பட்ட புகாரை அடிப்படையாகக் கொண்டது. 2001 மே மாதம் நடந்த சட்டமன்றத் தேர்தலிலுக்குப் பிறகு புதியதாக ஜெயலலிதாவின் அரசு பதவியேற்றதைத் தொடர்ந்து, ஆச்சார்யலு மாநகராட்சி ஆணையராக நியமிக்கப்பட்டார். அதற்கு முன் மு. கருணாநிதி ஆட்சியால் அவர் இடைநீக்கம் செய்யப்பட்டிருந்தார். இந்தப் புகாரானது சென்னை நகரில் 2016 ஆம் ஆண்டு புதியதாக அமைக்கப்பட்ட சிறு மேம்பாலங்களை அமைத்ததில் அரசுக்கு ரூபாய் 12 கோடி மதிப்புக்கு இழப்புக்கள் ஏற்பட்டது என்பதாகும். காவல் துறையிடம் சூன் 29 வெள்ளிக்கிழமை இரவு 9:00 மணிக்கு புகார் பெறப்பட்ட நிலையில், கைதானது ஒரு சில மணிநேரங்களில் நள்ளிரவுக்குப் பிறகு நடைபெற்றது. புகார் பெறப்பட்டு குறைந்த விசாரணைக் காலத்திலேயே கைது செய்யப்பட்டது குறித்து ஒன்றிய சட்ட அமைச்சர் அருண் ஜெட்லி எழுதுகையில் "சட்டத்தை நிலை நாட்டுவதில் தனிப்பட்ட விருப்பு வெறுப்புகளுக்கு முன்னுரிமை அளிக்கப்படுவது ஆரம்பக் கட்டத்திலேயே நன்கு தெரிகிறது." என்று குறிப்பிட்டார்
# கருணாநிதி கைது சர்ச்சைகள், 2001

## கைது

சூன் 30 ஆம் திகதி அதிகாலை 1:30 மணியளவில் திமுக தலைவர் மு. கருணாநிதி தனது வீட்டின் மேல்தளத்தில் படுக்கையறையில் இருந்தபோது கதவைத் திறந்த காவல் துறையினர், கருணாநிதியை ஆடை அணிந்து கொள்ளும்படி கூறினர். வீட்டின் தொலைபேசி இணைப்பை காவல் துறையினர் துண்டித்தனர். தொலைக்காட்சியில் காட்டப்பட்ட ஒரு காட்சியில் வீட்டினுள் நுழைந்த காவல் துறையினர் தள்ளியதால் கருணாநிதி கீழே தடுமாறி விழுந்தார். அவரைக் காப்பாற்றச் சென்ற முரசொலி மாறனை தாக்கிய காவல் துறையினர் அவரை கைது செய்தனர். மாறன் இதய நோயாளியாக இருந்ததால் தன் மார்பில் செயற்கை இதயமுடுக்கியை பொறுத்தி இருந்தார். கைது செய்யப்பட்ட பிறகு அப்போலோ மருத்துவமனையில் அனுமதிக்கப்பட்டார். த. ரா. பாலு மற்றும் ஆயிரக்கணக்கான தி.மு.க. உறுப்பினர்கள் கைது செய்யப்பட்டனர். முன்னதாக மு. க. ஸ்டாலின் ஒரு நீதித் துறை நடுவரிடம் சரண்டைந்தார். இந்தக் கைது தொடர்பாக இந்தியப் பிரதமர் வாஜ்பாய் தலைமைச் செயலாளர் மற்றும் ஆளுநரிடம் இருந்து அறிக்கை கோரினார். இந்தக் கைதை அரசில் தளத்தில் பல பிரிவுகளாக உள்ளவர்களும் கண்டித்தனர் இதை மனித உரிமைக் குழுக்களும், அண்ணா திராவிட முன்னேற்றக் கழகத்துடன் அரசியல் கூட்டு வைத்திருந்த இந்திய தேசிய காங்கிரசு உள்ளிட்டவையும் கண்டித்தன.
# கருணாநிதி கைது சர்ச்சைகள், 2001

## பின் விளைவுகள்

இந்தக் கைதில் காவல்துறை கையாண்ட பல தவறுகளை நீதிமன்றம் கண்டுபிடித்து கண்டித்தது. மேலும் ஜெயலலிதாவுக்கு பதவி பிரமாணம் செய்துவைத்த ஆளுநர் பாத்திமா பீவி இரண்டு மாதங்களில் பதவி விலகினார். மு. கருணாநிதி மற்றும் இரண்டு ஒன்றிய அமைச்சர்களை கைது செய்தததைத் தொடர்ந்து ஏற்பட்ட அரசியல் கொந்தளிப்பே இதற்கு உடனடி காரணமாக ஆனது. அரசியல் சட்டத்தைக் காப்பாற்றத் தவறியமைக்காக ஒன்றிய அமைச்சரவை ஆளுநர் பாத்திமா பீவியை நீக்குமாறு குடியரசு தலைவருக்கு பரிந்துரை செய்ய முடிவு செய்ததையடுத்து, அவர் தன் பதவியில் இருந்து விலகினார்.
# கருணாநிதி கைது சர்ச்சைகள், 2001

## குற்றப்பத்திரிக்கை

நான்கு ஆண்டுகள் கழித்து 2005 ஆண்டு இதில் குற்றப்பத்திரிக்கை தாக்கல் செய்யப்பட்டது. அரசாங்கத்தின் இந்த நடத்தைப் பற்றி நீதிமன்றத்தில் கேள்விகள் எழுந்தன.
# கார்ல் ஜாஸ்பெர்ஸ்

**கார்ல் தியோடர் ஜாஸ்பர்ஸ் **(Karl Theodor Jaspers) (; 23 பிப்ரவரி 1883 – 26 பிப்ரவரி 1969) ஒரு ஜெர்மன்-சுவிஸ்மனநோய் மருத்துவர் மற்றும் மெய்யியலாளர் ஆவார். இவர் இவர் நவீன இறையியல் மற்றும் மனநல மருத்துவம் மற்றும் மெய்யியல் ஆகியவற்றில் பலமான அறிவு கொண்டிருந்தார். மனநல மருத்துவத்தில் பயிற்சி பெற்று மருத்துவம் பார்க்க ஆரம்பித்த பிறகு ஜாஸ்பெர் மெய்யியல் விசாரணையில் தனது ஆர்வத்தைத் திருப்பினார். அவர் ஒரு புதுமையான மெய்யியல் அமைப்பைக் கண்டறிய முயற்சித்தார்.பொதுவாக, ஜெர்மனியில் இருத்தலியல்வாதத்தின் முக்கிய குறியீடாக அவர் கருதப்பட்டார். இருப்பினும் அவர் எந்த வித அடையாளக் குறியீட்டையும் ஏற்கவில்லை.
# கார்ல் ஜாஸ்பெர்ஸ்

## வாழ்க்கை வரலாறு

ஜாஸ்பெர்ஸ் 1883 ஆம் ஆண்டில் ஓல்டன்பேர்க்கில் ஒரு உள்ளூர் விவசாய சமூகத்திலிருந்து வந்த ஒரு தாய்க்கும், ஒரு நீதிபதி தந்தைக்கும் மகனாகப் பிறந்தார்.அவர் மெய்யியலில் ஆரம்பத்திலேயே ஆர்வம் காட்டினார். ஆனால், ஜாஸ்பெர்ஸின் முடிவை அவரது தந்தையின் அனுபவம் சந்தேகத்திற்கிடமின்றி மாற்றியது. விளைவாக ஐடல்பேர்க் பல்கலைக்கழகத்தில் சட்டம் படிக்க நேர்ந்தது.ஜாஸ்பர்ஸ் குறிப்பாக சட்டத்தை விரும்பவில்லை என்பது தெளிவாகிவிட்டது, 1902 ஆம் ஆண்டில் மருத்துவத்துறைக்குத் திரும்பினார். குற்றவியல் பற்றிய ஒரு ஆய்வறிக்கையுடன் அவர் மருத்துவத் துறையைத் தேர்ந்தெடுத்தார்.1910 ஆம் ஆண்டில்ன் அவர் கெட்ருட் மேயர் (1879–1974) என்பவரை மணந்தார்.  
1908 ஆம் ஆண்டில் ஐடல்பேர்க் மருத்துவக் கல்லூரியின் பல்கலைக்கழகத்தில் இருந்து டாக்டர் பட்டம் பெற்றார். ஐடல்பேர்க்கில் உள்ள ஃபிரான்ஸ் நிஸ்லில், எமில்க்ராபலின் மற்றும் கார்ல் போன்ஹோபர், மற்றும் கார்ல் வில்மன்ஸ் ஆகியோரின் வாரிசாக பணிபுரிந்தார்.அந்த நேரத்தில் மருத்துவ சமூகம் மன நோயைப் பற்றிய ஆய்வுக்கு அணுகிய முறை குறித்து அதிருப்தியடைந்தார். மன நல மருத்துவம் தொடர்பான அணுகுமுறையை மேம்படுத்துவதற்கான பணியைத் தானே எடுத்துக் கொண்டார். 1913 ஆம் ஆண்டில் பல்கலைக்கழக பணிக்குத் தன்னைத் தகுதியாக்கிக் கொண்டு ஐடல்பேர்க் பல்கலைக்கழகத்தின் மெய்யியல் புலத்தில் சேர்ந்தார். 1914 ஆம் ஆண்டில உளவியல் ஆசிரியராகப் பணி கிடைக்கப் பெற்றார். அந்த பதவி பின்னர் அவரை நிரந்தரமாக மெய்யியல் துறைக்கு இழுத்துக் கொண்டது. ஜாஸ்பர்ஸ் மருத்துவம் பார்ப்பதற்கு ஒருபோதும் திரும்பவேயில்லை. இந்த நேரத்தில் ஜாஸ்பர் வெபர் குடும்பத்தின் நெருங்கிய நண்பராக மாறினார் (மேக்ஸ் வெபரும் ஐடல்பேர்க்கில் ஒரு பேராசிரியராக இருந்தார்).  
1921 ஆம் ஆண்டில், 38 வயதில், ஜாஸ்ஸ்பெர்ஸ் உளவியலில் இருந்து மெய்யியலை நோக்கித் திரும்பினார். அவர் மனநல மருத்துவத்தில் உருவாக்கிய கருப்பொருள்களை விரிவுபடுத்தினார். அவர் ஜெர்மனிலும், ஐரோப்பாவிலும் ஒரு மெய்யியலாளர் ஆனார். 1933 ஆம் ஆண்டில் நாஜிக்கள் அதிகாரத்தைக் கைப்பற்றியதற்குப் பிறகு, ஜேஸ்பர்ஸ் தனது யூத மனைவியின் காரணமாக, 1937 ஆம் ஆண்டில் கற்பிப்பதில் இருந்து ஓய்வு பெற்றார். 1938 ஆம் ஆண்டில் அவர் ஆய்வறிக்கைகள் வெளியிடவும் தடை செய்யப்பட்டார். அவரது நீண்ட கால நண்பர்களில் பலர் அவருடன் துணை நின்றனர். அதன் காரணமாக, அவர் முற்றிலும் தனிமைப்படுத்தப்படாமல் தனது ஆய்வுகள் மற்றும் ஆராய்ச்சியை தொடர முடிந்தது. 30 மார்ச் 1945 வரை ஐடல்பேர்க்கானது அமெரிக்கத் துருப்புக்களால் விடுவிக்கப்படும் வரை, அவரும், அவருடைய மனைவியும் தொடர்ச்சியான அச்சுறுத்தலுக்கு ஆளாகியிருந்தனர். 1948 ஆம் ஆண்டில் ஜாஸ்பெர் சுவிட்சர்லாந்தில் உள்ள பேசல் பல்கலைக்கழகத்திற்கு மாறினார். அவர் மெய்யியல் சமூகத்தில் முக்கியமானவராக இருந்தார். மேலும், 1969 ல் அவரது மனைவியின் 90 வது பிறந்த நாள் அன்று இறக்கும் வரை பாசலில் வாழ்ந்து சுவிட்சர்லாந்தின் ஒரு இயற்கையான குடிமகன் ஆனார்.
# வார்ப்புரு:Kaliru/navbar

| <>முகப்பு</> | &nbsp; | &nbsp; | <>பேச்சு</> | &nbsp; | &nbsp; | <>மின்னஞ்சல்</> | &nbsp; | &nbsp; | <>கட்டுரைகள்</> | &nbsp; | &nbsp; | <>படிமம்</> | &nbsp; | &nbsp; | <>பதக்கம்</> | &nbsp; | &nbsp; | <>திட்டம்</> | &nbsp; | &nbsp; | <>விக்கிமேற்கோள்</> | &nbsp; | &nbsp; | <>மணல்தொட்டி | &nbsp; | &nbsp; | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# இரதம்

**இரதம்** (ஆங்கிலம்:Chariot) என்பது இழுத்துச் செல்லப்படும் ஒருவகை வண்டியாகும். பெரும்பாலும் குதிரைகளைக் கொண்டே இழுத்துச் செல்லப்படுகிறது. அக்கால இராணுவத்தில் வில்வித்தை, வேட்டை போன்றவற்றிற்கு வாகனமாகவும், போக்குவரத்திற்கும் பண்டைய காலத்தில் பயன்படுத்தியுள்ளனர்.  
ஆங்கிலத்தில் சாரட் (chariot) என்பது இலத்தீன் சொல்லான *காரஸ்* என்ற சொல்லிருந்து உருவானது. இராணுவ அணிவகுப்பில் இரத அணிவகுப்பும் ஒன்றாகும். பண்டைய ரோம் மற்றும் இதர பண்டைய நாடுகளில் இரு குதிரை பூட்டிய ரதம், முக்குதிரை பூட்டிய ரதம், நான்கு குதிரை பூட்டிய ரதம் என்றெல்லாம் இருந்துள்ளது.  
குதிரை இரதம் என்பது வேகமான, எடைகுறைவான, திறந்த, இருசக்கரம் கொண்ட கலனை இரண்டு அல்லது மூன்று குதிரை கொண்டு இழுத்துச் செல்லும் அமைப்புடையது. பண்டைய வெண்கலக் காலம் மற்றும் இரும்புக் காலத்தில் போர்க்களத்தில் பயன்பட்டுவந்தது, பின்னர் படிப்படியாகப் பயணவாகனமாகவும், அணிவகுப்பு வாகனமாகவும், தேர்ப் பந்தயத்திற்கும் பயன்படுத்தப்பட்டது. கிபி முதலாம் நூற்றாண்டு கான்ஸ்டண்டினோபில் காலத்தில் இராணுவ முக்கியத்துவத்தையும் தாண்டி தேர்ப் பந்தயம் ஆறாம் நூற்றாண்டு வரை புகழ்பெற்றிருந்தது.
# இரதம்

## ஐரோப்பா

நாகரிக வளர்ச்சியை நோக்கிய முக்கிய நகர்வில் வீட்டு விலங்காகக் குதிரை மாறியதும் ஒன்று. 4000-3500 கிமு கால வாக்கில் உக்ரைன் பகுதியைச் சேர்ந்த யுரேசியப் புல்வெளிகளில் குதிரைகள் வீட்டு விலங்காக மாற்றப்பட்டதற்கான ஆதாரங்கள் கிடைக்கின்றன. சக்கரம் கண்டுபிடிக்கப்பட்டுப் போக்குவரத்துக்குப் பயன்படுத்தத் தொடங்கியது அக்கால மெசொப்பொத்தேமியா (தற்கால யுக்ரேன்) பகுதிகளில் இருக்கக் கூடும். மத்திய ஐரோப்பா, வடக்கு மேகோப் நாகரிகப் பகுதிகளில் மத்திய கிமு 4ஆம் ஆயிரமாண்டைச் சேர்ந்த சக்கரம் கொண்ட வாகனங்கள் இருந்ததற்கான ஆதாரம் கிடைக்கிறது. முதலில் மாடுகளைக் கொண்டு வண்டி இழுக்கப்பட்டிருக்கலாம்.  
ரஷ்யாவின் குபன் பகுதிகளில் கண்டெடுக்கப்பட்ட இரத இடுகாட்டில் (இறந்தவர்களை அவர்கள் இரதத்துடன் புதைப்படும் இடம்) இரு மரச் சக்கரங்களுடன் குதிரையுடன் இருக்கும் இரதத்தின் ஆதாரம் கிடைத்துள்ளது. இது கிமு 4ஆம் ஆயிரமாண்டின் இரண்டாவது பாதியைச் சேர்ந்ததாகும். இதுபோன்ற பல இடுகாட்டில் இரதங்கள் கண்டெடுக்கப்பட்டன.  
கிமு 3150 ஆண்டைச் சேர்ந்த சக்கர ஆரை கொண்ட வண்டியே கிழக்கு ஐரோப்பாவில் கண்டெடுக்கப்பட்ட மிகப் பழமையானதாகும்  
வால் அகற்றப்படும் பெரிஸ்போனை காட்சிப்படுத்தும் சித்திரம்]]
பண்டைய கிரேக்கத்தில் கிமு முதலாம் ஆயிரமாண்டில் குதிரைப்படை இருந்திருந்தாலும் கரடுமுரடான கிரேக்க நாட்டில் இரதங்கள் ஓட்டுவது கடினமாகும். வரலாற்றுப்படி கிரேக்கப் போர்க்களத்தில் இரதங்கள் பயன்பட்டதற்கான ஆதாரங்கள் இல்லை. இருந்த போதும் கிரேக்க இதிகாசங்களில் இரதங்களை உயர்வாகவே பேசப்பட்டுள்ளன. பிற்காலத்தில் பண்டைக்கால ஒலிம்பிக் விளையாட்டுக்களும், தேவ விளையாட்டுகளிலும், இதர விழாக்களிலும், பொது நிகழ்ச்சியிலும் இரதங்கள் பயன்பட்டுள்ளன. திருமண அழைப்பில் மாப்பிள்ளைத் தோழன் அல்லது மாப்பிள்ளைத் தோழி இரதங்களில் சென்று அழைத்து வந்துள்ளனர். எரோடோட்டசு குறிப்புகளின் படி கருங்கடல்–காசுப்பியன் கடல் புல்வெளிகளில் சிக்னீயே மக்கள் இரதங்களைப் பயன்படுத்தியுள்ளனர்.
# இரதம்

## ஆசியா

ரிக் வேதத்தில் இரதம் பற்றிய குறிப்புகள் பல உள்ளன, கிமு இரண்டாம் ஆயிரம் ஆண்டைச் சேர்ந்த ஆதாரங்கள் இந்தியாவில் கிடைத்துள்ளன. அக்னி தேவன் முதலாக பல்வேறு தேவர்கள் இரதங்களில் சென்றதாக இதிகாசங்களில் வழங்கப்படுகிறது. விந்திய மலைத்தொடர் மணல்கற்களில் சில இரத ஓவியங்கள் காணக் கிடைக்கின்றன. மிர்சாபூர் மாவட்டத்தில் மோர்ஹான பகர் என்ற இடத்தில் இரு ஓவியங்கள் உள்ளன. அதில் ஆறு ஆரைச் சக்கரமுடன் நான்கு குதிரை பூட்டிய ரதமும், இரு குதிரை பூட்டிய ரதமும் உள்ளது. தமிழகத்தில் கழுகுமலை வெட்டுவான் கோயிலில் பாண்டிய காலத்து ஒற்றைக்கல் இரதம் குடைவரைச் சிற்பமாக உள்ளது.
# நாதன் பிராக்கன்

**நாதன் வேட் பிராக்கன்**(Nathan Wade Bracken (பிறப்பு: 12 செப்டம்பர் 1977) முன்னாள் ஆத்திரேலியத் துடுப்பாட்ட அணியின் வீரர் ஆவார். இவர் ஆத்திரேலிய அணிக்காக தேர்வுத் துடுப்பாட்டம், ஒருநாள் பன்னாட்டுத் தூப்பாட்டம், மற்றும் பன்னாட்டு இருபது20 போட்டிகளில் விளையாடினார்.இவர் இடதுகை மித -விரைவு வீச்சாளர் ஆவார்.பந்தை இரண்டு விதமான முறைகளில் சுழலச் செய்வதில் இவல் வலலவராகத் திகழ்ந்தார்.இவர் நியூ சவுத்வேல்ஸ் புளூசு மற்றும் சிட்னி கிரேட் அணி மற்றும் இங்கிலாந்தின் கவுண்டி அணிகளுக்காகவும் உள்ளூர்ப் போட்டிகளில் விளையாடினார்.சனவரி 28, 2011 இல் காலில் காயம் ஏற்பட்டதனால் தனது ஓய்வினை அறிவித்தார்.
# நாதன் பிராக்கன்

## சர்வதேச போட்டிகள்

### தேர்வுத் துடுப்பாட்டம்

2003 ஆம் ஆண்டில் இந்தியத் துடுப்பாட்ட அணி ஆத்திரேலியாவில் சுற்றுப் பயணம் செய்துபோர்டர்-காவஸ்கர்கோப்பையில் விளையாடியது. டிசம்பர் 4 இல் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அரிமுகமானார்.கிளென் மக்ரா காயம் காரணமாக தொடரில் இருந்து விலகியதால் இவருக்கு வாய்ப்பு வழங்கப்பட்டது.இந்தப் போட்டியின் முதல் ஆட்டப் பகுதியில் 26 ஓவர்கள் வீசி 90 ஓட்டங்களை விட்டுக் கொடுத்து 1 இலக்கினைக் கைப்பற்றினார். பின் இரண்டாவது ஆட்டப் பகுதியில் 4 ஓவர்கள் வீசி 12 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.இந்தப் போட்டி சமனில் முடிந்தது. தனது முதல் போட்டியில் சிறப்பாக செயல்பட்ட போதிலும் அடிலெய்டு துடுப்பாட்ட அரங்கத்தில் நடைபெற்ற இரண்டாவது போட்டியில் இவருக்குப் பதிலாக பிராட் வில்லியம்சை சேர்த்தனர். பின் இறுதி இரண்டு போட்டிகளில் ஆண்ட்ரூ பைகேலுக்கு வாய்ப்பு வழங்கினர். இந்தத் தொடர் சமனில் முடிந்தது. இவர் இந்தத் தொடரில் 6 இலக்குகளைக் கைப்பற்றினார். இவரின் பந்துவீச்சு சராசரி 58.50 ஆக இருந்தது.பின் திறமை வாய்ந்த பல பந்துவீச்சாளர்கள் அணியில் இருந்ததினால் இவருக்கு வாய்ப்பு கிடைப்பதில் சிக்கல் நீடித்தது. சுமார் இரண்டு ஆண்டுகாலம் இவருக்கு தேசிய அணியில் இடம் கிடைக்கவில்லை. பின் 2005-06 ஆம் ஆண்டுகளில் மேற்கிந்தியத் தீவுகளுக்க்கு எதிரான ஃபிரான்க் வோரல் கோப்பைத் தொடரில் விளையாடும் வாய்ப்பினைப் பெற்றார்.இந்தப் போட்டியில் 51 பந்துகளில் 37 ஓட்டங்கள் எடுத்தார். பின் பந்துவீச்சில் 16ஓவர்கள் வீசி 48 ஓட்டங்களை விட்டுக்கொடுத்தார். இதில் 4 இலக்குகளைக் கைப்பற்றினார். இதில் பிறயன் லாரா, சந்தர்பால் ஆகியோரின் இலக்கினையும் கைப்பற்றினார்.  
. 2005 ஆம் ஆண்டில் தென்னாப்பிரிக்க துடுப்பாட்ட அணிக்கு எதிரான தொடரில் விளையாடும் 15 பேர் கொண்ட அணியில் இவர் இடன்பெற்றார். ஆனால் மேற்கு ஆத்திரேலிய துடுப்பாட்ட மைதானத்தில் நடைபெற்ற முதல் போட்டியில் இவருக்கு வாய்ப்பு வழங்கப்படவில்லை.
# நாதன் பிராக்கன்

## சர்வதேச போட்டிகள்

### ஒருநா பன்னாட்டுத் துடுப்பாட்டம்

2001 ஆம் ஆண்டில் ஆத்திரேலியத் துடுப்பாட்ட அணி மேற்கிந்தியத் தீவுகளில் சுற்றுப்பயணம் மேற்கொண்டு விளையாடியது. சனவரி11, 2001 இல் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் இவர் சிறப்பாக செயல்பட்டார்.இருந்தபோதிலும் வலிமையான ஆத்திரேலியப பந்துவீச்சாளர்கள் ஒஅலர் இருந்ததாலும் , இஅருக்கு காயம் ஏற்பட்டதாலும் இவருக்கு அணியில் நிலையான இடம் கிடைக்கவில்லை. பின் கில்லெஸ்பி அணியில் இருந்து நீக்கப்ப்பட்டதற்குப் பிறகு இவருக்கு அணியில் நிலையான இடம் கிடைத்தது.
# கணிதத் தொகுத்தறிதல்

**கணிதத் தொகுத்தறிதல்** (*Mathematical induction*) என்பது கணித நிறுவல் முறைகளுள் ஒன்றாகும். ஒரு பண்பு அல்லது கூற்று P(n) ஆனது அனைத்து இயல் எண்களுக்கும் (0, 1, 2, 3, ...) உண்மையாக இருக்கும் என்று நிறுவுவதற்குக் கணிதத் தொகுத்தறிதல் பயன்படுகிறது. ஏணியில் ஏறுதல் அல்லது விழும் டோமினோக்கள் விளையாட்டு போன்றவற்றோடு ஒப்பிட்டு, கணிதத் தொகுத்தறிதலைப் புரிந்து கொள்ளலாம்.  
ஏணியில் ஏறுதலோடு ஒப்பீடு:  
கணிதத் தொகுத்தறிதல் நிறுவல் முறையில் இரு நிலைகள் உள்ளன.
:முதல் நிலையான *அடிநிலை*யில் கூற்றானது 0 க்கு உண்மையாகும் என நிறுவப்படுகிறது.
:இரண்டாவது நிலையான *தொகுத்தறிதல் நிலை*யில் கூற்றானது ஏதேனுமொரு இயல் எண் *n* க்கு உண்மையாகும் என எடுத்துக்கொள்ளப்பட்டு, அடுத்த இயல் எண் *n+1* க்கும் உண்மையென நிறுவப்படுகிறது.
:இவ்விரு நிலைகளின் நிறுவல் கூற்றானது (P(n)) n = 0, 1, 2, 3, ... ஆகிய அனைத்து இயல் எண்களுக்கும் உண்மையே என்பதை நிலைநிறுத்துகிறது.  
அடிநிலையில் எப்பொழுதும் 0 க்கு நிறுவ வேண்டுமென்பதில்லை; கூற்றின் தன்மையைப் பொறுத்து 1 அல்லது எந்தவொரு இயலெண்ணிலிருந்தும் அடிநிலை துவங்கப்படலாம். பெரும்பான்மையாக அடிநிலை 1 இலிருந்து துவங்கப்படுகிறது.
# கணிதத் தொகுத்தறிதல்

## வரலாறு

உள்ளுறைவான தொகுத்தறிதல் நிறுவலுக்குகான பழமையான எடுத்துக்காட்டு கிமு 370 இல் பிளேட்டோவின் படைப்பிலும் (Parmenides (dialogue)), யூக்கிளிடின் பகாஎண்களின் எண்ணிக்கை முடிவிலி -என்பதற்கான நிறுவலிலும், இரண்டாம் பாஸ்கரரின் சுழற்சி முறையிலும் ("Chakravala method-cyclic method") காணப்பட்டிருக்கலாம். நிறுவலில் கீழிருந்து மேல்நோக்கிச் செல்வதற்குப் பதிலாக, மேலிருந்து கீழ்நோக்கி இறங்கும் வகை "சோரைடீசு முரண்தோற்றமெய்" (Sorites paradox) இல் காணப்படுகிறது.  
"சோரைடீசு முரண்தோற்றமெய்":
::1,000,000 மண்துகள்கள் சேர்ந்து ஒரு மண்குவியலில் இருந்து ஒரு மண்துகளை நீக்கிய பின்னரும் குவியலானது குவியலாகவே இருக்கும். இவ்வாறு ஒவ்வொரு மண்துகளாக நீக்கிக் கொண்டிருந்தால் அது குவியலாகவே இருக்குமா? அப்படியென்றால் இறுதியில் மிஞ்சும் ஒரேயொரு மண்துகள் ஒரு குவியலாகுமா? இல்லையெனில் எந்நிலையில் அது குவியலாக இல்லாமல் போகும்?  
கூட்டுத் தொடருக்கு உள்ளுறைவான கணிதத் தொகுத்தறிதல் முறையில் நிறுவலானது, கிபி 1000 இல் அல்-கராஜ் எழுதிய அல்-பக்ரியில் அறிமுகப்படுத்தப்பட்டுள்ளது. அதனைப் பயன்படுத்தி அவர் ஈருறுப்புத் தேற்றம் மற்றும் பாஸ்கலின் முக்கோணத்தின் பண்புகளை நிறுவியுள்ளார். பண்டைய கணிதவியலாளர்கள் கணிதத் தொகுத்தறிதல் முறையில் நிறுவலை வெளிப்படையாகக் குறிப்பிடவில்லை.
# கணிதத் தொகுத்தறிதல்

## விளக்கம்

*n* என்ற இயல் எண் கொண்ட ஒரு கூற்றானது, *n* இன் அனைத்து இயலெண் மதிப்புகளுக்கும் உண்மையாகுமா இல்லையா என்பதை கணிதத் தொகுத்தல் முறை உறுதி செய்கிறது.  
தொகுத்தறிதல் முறையில் இரு படிநிலைகள் உள்ளன:
1. **அடி நிலை**: இந்நிலையில் கூற்று முதல் இயலெண்ணுக்கு மெய்யென நிறுவப்படுகிறது. வழக்கமாக *n* = 0 அல்லது *n* = 1 என்ற மதிப்புகளே எடுத்துக்கொள்ளப்படுகிறது. சிலசமயங்களில் அவற்றை விடப் பெரிய இயலெண்ணுக்கும் அடிநிலையில் கூற்று மெய்யென நிறுவப்படலாம்.
1. தொகுப்பு நிலை: இந்த இரண்டாவது நிலையில் கூற்றானது ஏதாவதொரு இயலெண் *n* க்கு உண்மையென எடுத்துக்கொள்ளப்பட்டு, அதனைக்கொண்டு அடுத்த இயலெண்ணான *n*&nbsp;+&nbsp;1 க்கு கூற்று உண்மையென நிறுவப்படுகிறது.
# கணிதத் தொகுத்தறிதல்

## எடுத்துக்காட்டு

கீழ்வரும் கூற்று *P*(*n*) அனைத்து இயலெண் மதிப்புகளுக்கும் உண்மையென தொகுத்தறிதல் முறையில் நிறுவுதல்:  
:*P*(*n*): <math>0 + 1 + 2 + \cdots + n = \frac{n(n + 1)}{2}</math>.  
இங்கு *P*(*n*), 1 முதல் *n* வரையிலான இயலெண்களின் கூடுதலுக்கான வாய்பாடாகும்.  
தொகுத்தறிதல் முறையில் நிறுவல்:  
**அடிநிலை**:  
*n* = 0 க்கு கூற்று உண்மையென நிறுவ வேண்டும்.  
*P*(0): <math>0 = \frac{0\cdot(0 + 1)}{2} = 0\,.</math>  
**தொகுப்பு நிலை**:  
*P*(*k*) உண்மையெனில், உண்மையென நிறுவ வேண்டும்  
:*P*(*k*) : <math>0 + 1 + 2 + \cdots + k = \frac{(k)((k+1)}{2}.</math> உண்மையெனக் கொள்ள வேண்டும்
: <math>(0 + 1 + 2 + \cdots + k )+ (k+1) = \frac{k(k + 1)}{2} + (k+1)\,.</math>
: <math>
\begin{align}
\frac{k(k + 1)}{2} + (k+1) & = \frac {k(k+1)+2(k+1)} 2 \\
& = \frac{(k+1)(k+2)}{2} \\
& = \frac{(k+1)((k+1) + 1)}{2}
\end{align}
</math>  
இதிலிருந்து மெய்யென உறுதியாகிறது.  
எனவே எடுத்துக்கொள்ளப்பட்டக் கூற்றான *P*(*n*) ஆனது *n* இன் அனைத்து இயலெண் மதிப்புகளுக்கும் உண்மையெனக் கணிதத் தொகுத்தறிதல் முறையில் நிறுவப்படுகிறது.
# பிரான்சிஸ் டே

**சர் பிரான்சிஸ் டே** (*Francis Day*, 1605–1673) அவர்களின் முயற்சியால் இந்தியாவில் ஆங்கிலேயர்களின் முதல் கோட்டையான புனித ஜார்ஜ் கோட்டை சென்னையில் உருவானது.
# பிரான்சிஸ் டே

### புனித ஜார்ஜ் கோட்டை

தமிழ்நாட்டின் தலைநகர் சென்னை வரலாற்றுச் சிறப்புமிக்க ஓர் நகர்ப்புறப் பகுதியாகும் இங்குள்ள கோட்டை சர் பிரான்சிஸ்டே மற்றும்அவரது சக பணியாளரான ஆண்ட்ரூ கோகன் என்ற ஆங்கிலக் கிழக்கிந்தியக் கம்பெனியைச் சேர்ந்த இரு அதிகாரிகளின் முயற்சியால் 1639 ஆம் ஆண்டில் கரையோர நகரான மதராஸ்என்று அழைக்கப்பட்ட இன்றைய சென்னையில்  
கட்டப்பட்டது. இப் பகுதியில் புனித ஜார்ஜ் கோட்டை கட்டப்பட்டதால், புதிய குடியேற்றங்களும், நடவடிக்கைகளும் நடைபெறுவதற்கு வாய்ப்பு ஏற்பட்டது. இன்றைய சென்னை நகரம் இக் கோட்டையைச் சுற்றியே உருவானது எனக் கூற முடியும்.
# பிரான்சிஸ் டே

### புனித ஜார்ஜ் கோட்டை

#### ஆங்கிலேயக் கிழக்கிந்திய கம்பெனி

1600 டிசம்பர் 31 ஆம் நாள் வணிகம் செய்வதற்கு பிரிட்டனில் அனுமதி பெற்றனர். சூரத்தில் அனுமதி பெற்ற வணிக நடவடிக்கைகளைத் தொடங்கினர். இதன் வணிகக் கப்பல்களையும், வாசனைப் பொருள் வணிகத்தில் அவர்களுடைய நலன்களையும் பாதுகாத்துக் கொள்வதற்காக மலாக்காவிற்கு அருகில் துறைமுகத்தினை உருவாக்கினர்.  
##### சென்னப்பட்டினம்
மேற்குக் கடற்கரைப் பகுதியில் மதராஸ்பட்டினம் அல்லது சென்னபட்டினம் என அழைக்கப்பட்ட ஒரு நிலப்பகுதியை அவர்கள் அப்பகுதித் தலைவர் சென்னப்ப நாயக்கரிடம் விலைக்கு வாங்கி அதிலே ஒரு துறைமுகத்தையும், கோட்டை ஒன்றையும் கட்டத் தொடங்கினர். கோட்டை புனித ஜார்ஜ் நாளான ஏப்ரல் 23இல் கட்டி முடிக்கப்பட்டதால், இதற்கு *புனித ஜார்ஜ் கோட்டை* எனப் பெயரிடப்பட்டது.  
###### ஜார்ஜ் டவுன்
இக்கோட்டை வணிக நடவடிக்கைகளின் ஒரு மையமானது. இப் பகுதியிலே ஜார்ஜ் டவுன் புதிய குடியேற்றப் பகுதி உருவாகக் காரணமாயிற்று. இது அங்கிருந்த ஊர்களையெல்லாம் தன்னுள் அடக்கி வளர்ந்து சென்னை நகரம் உருவாக வழி வகுத்தது. இது கர்நாடகப் பகுதியில் பிரித்தானியரின் செல்வாக்கை நிலை நிறுத்த உதவியது. கர்நாடகம் என்பது கிழக்குக் கடற்கரைச் சாலையும் அதை ஒட்டியுள்ள பின்புற நிலப்பகுதியும் ஆகும்.ஆர்காடு ஸ்ரீரங்கப்பட்டினம் மற்றும் ஆர்க்காடு அரசர்களையும், பாண்டிச்சேரியில் இருந்த பிரெஞ்சுக்காரரையும் கண்காணிப்பில் வைத்திருக்கவும் புனித ஜார்ஜ் கோட்டை உதவியது. ஆறு மீட்டர் உயரமான சுவர்களைக் கொண்டிருந்த இக் கோட்டை அக்காலத்தில் இடம்பெற்ற பல தாக்குதல்களைச் சமாளித்தது.  
###### கோட்டை அமைப்பு
1640 முதல் தற்காலம் வரை இக்கோட்டையின் உட்பகுதியில் பல கட்டடங்கள் எழுந்துள்ளன. ஆங்கில ஆளுநர்களின் தலைமையிடமாக விளங்கிய இக்கோட்டைப் பகுதியில் தமிழ்நாடு அரசின் தற்போதைய தலைமைச் செயலகம் , அமைச்சர் அலுவலகங்கள், சட்டமன்றங்கள் ஆகியவை உள்ளன. கோட்டைக்கு உள்ளே வர மூன்று வாயில்கள் உள்ளன. கோட்டையைச் சுற்றி அகழி உள்ளதை இன்றும் காணலாம். இவை தவிர மூன்று முக்கியக் கட்டடப் பகுதிகள் உள்ளன. புனித மேரி கிறித்துவ ஆலயம், கிளைவ் மாளிகை, கோட்டை அருங்காட்சியகம்  
ஆகியன உள்ளன.  
###### கறுப்பர் நகரம்
புதிதாகக் குடியேறிய காலத்தில் இது *கறுப்பர் நகரம்* என அழைக்கப்பட்டு வந்தது. 1911ஆம் ஆண்டில் பிரித்தானிய மன்னர் ஜார்ஜ் V இந்தியாவின் பேரரசராக முடி சூடியபோது இப்பகுதிக்கு ஜார்ஜ் டவுன் என பெயர் மாற்றப்பட்டது. நகரத்தின் மற்ற குடிமைப்பட்டக் காலப் பெயர்கள் மாற்றப்பட்டபோதும் இப்பகுதி இன்றும் அலுவல்முறையாக ஜார்ஜ் டவுன் என்றே அழைக்கப்பட்டு வருகிறது.1640களில் சென்னை இங்கிருந்துதான் வளரத் துவங்கியது. புனித ஜார்ஜ் கோட்டைக்கு அண்மையில் உள்ளூர்வாசிகளின் குடியிருப்பாக துவங்கிய ஜார்ஜ் டவுன் குடிகளின் தேவைகள் மற்றும் ஆட்சியாளர்களின் வசதிகளை முன்னிட்டு விரைவாக வளரத் தொடங்கியது. முன்பு இந்துக் கோவிலாக இருந்தவிடத்தில் உயர் நீதி மன்ற வளாகமும் முதல் கலங்கரை விளக்கமும் கட்டப்பட்டன. அங்கிருந்த *சென்னக் கேசவப் பெருமாள்* மற்றும் *சென்ன மல்லிசுவரசுவாமி* கோவில்கள் தற்போதுள்ள இடத்தில் தங்கச்சாலைக்காக இடம் பெயர்க்கப்பட்டன. இவை இந்துக்களிடையே *பட்டணம் கோவில்* என புகழ்பெற்றிருந்தன.  
====
# திமிங்கில வேட்டை

**திமிங்கில வேட்டை** என்பது அறிவியல் ஆராய்ச்சிக்காகவும் திமிங்கிலத்தின் பயன்படு பொருட்களான இறைச்சி, எண்ணெய், பிளப்பர் எனப்படும் அதன் தசை ஆகியவற்றுக்காக திமிங்கிலங்களை வேட்டையாடுதலைக் குறிக்கும். கி.மு. 3000-ஆம் ஆண்டு வாக்கிலிருந்தே திமிங்கிலங்கள் வேட்டையாடப்படுவதாக அறியப்படுகிறது. எனினும் 17-ஆம் நூற்றாண்டில் இருந்து தான் தொழில்முறை திமிங்கில வேட்டை தொடங்கியது. 1930-களின் பிற்பகுதியில் ஆண்டிற்கு 50,000 திமிங்கிலங்கள் கொல்லப்பட்டன. 1986-ஆம் ஆண்டு பன்னாட்டு திமிங்கில வேட்டை ஆணையம் வணிக நோக்கிலான திமிங்கில வேட்டைக்குத் தடை விதித்தது.  
திமிங்கில வேட்டை கடுமையான விவாதத்திற்குரியதாகவே உள்ளது. வணிக நோக்கிலான திமிங்கில வேட்டையை ஆதரிக்கும் நாடுகளான ஐசுலாந்து, நார்வே, சப்பான் முதலிய நாடுகள் சில குறிப்பிட்ட வகை திமிங்கிலங்களை வேட்டையாடுவதற்கான தடையை நீக்க வலியுறுத்தி வருகின்றன.
# திமிங்கில வேட்டை

## வரலாறு

முற்காலத்தில் திமிங்கில வேட்டையானது கடற்கரையோரங்களில் மட்டுமே நடைபெற்றது. கொரியாவில் கிடைத்துள்ள பாறை எழுத்துக்கள் திமிங்கில வேட்டை 6000 ஆண்டுகளுக்கு முன்பிருந்தே நடந்து வந்துள்ளதைக் காட்டுகின்றன. இதுவே திமிங்கில வேட்டை நடைபெற்றதற்கான மிகப்பழமையான சான்றாகும்.
# திமிங்கில வேட்டை

## வரலாறு

### தற்காலம்

தற்காலத்தில் நார்வால், பெலூகா, மின்க்கே வகைத் திமிங்கிலங்களே அதிக அளவில் வேட்டையாடப் படுகின்றன. மேலும் வணிக நோக்கிலான திமிங்கில வேட்டை பெரும்பாலும் திமிங்கில இறைச்சிக்காகவே நடைபெறுகிறது.
# திமிங்கில வேட்டை

## வரலாறு

### பன்னாட்டு திமிங்கில வேட்டை ஆணையம்

இந்த ஆணையம் ஒவ்வோர் உறுப்பு நாடும் எவ்வளவு திமிங்கிலங்களைப் பிடிக்கலாம் என்பதை முடிவு செய்வதற்காகத் தொடங்கப் பட்டது. இவ்வமைப்பு 13 பெரிய திமிங்கில வகைகளை வேட்டையாடுவதைக் கட்டுப் படுத்துகிறது. எனினும் சிறியவற்றைப் பிடிப்பது தொடர்பாக கருத்தொற்றுமை ஏதும் ஏற்படவில்லை. மேலும் உறுப்பனர் அல்லாத நாடுகளை இந்த ஆணையம் கட்டுப் படுத்தாது.
# திமிங்கில வேட்டை

## நாடுகள் வாரியாக திமிங்கில வேட்டை

### கனடா

கனடியர்கள் ஆண்டொன்றுக்கு 600 நார்வால் வகை திமிங்கிலங்களையும் 300 முதல் 400 பெலூகா வகை திமிங்கிலங்களையும் வேட்டையாடுகின்றனர். திமிங்கில இறைச்சியை பாரம்பரியமாக உட்கொள்ளும் வட பகுதியில் இவ்விறைச்சி விற்கப் படுகிறது.
# திமிங்கில வேட்டை

## நாடுகள் வாரியாக திமிங்கில வேட்டை

### பரோ தீவுகள்

டென்மார்க்கு இராச்சியத்தின் ஒரு பகுதியான பரோ தீவுகளில் நீள்துடுப்பு திமிங்கிலம் எனப்படும் ஒருவகை கடல் ஓங்கில் வேட்டையாடப் படுகிறது. ஆண்டொன்றுக்கு ஏறத்தாழ 800 திமிங்கிலங்கள் பிடிக்கப் படுகின்றன. திமிங்கில வேட்டை இத்தீவு மக்களின் முக்கியமான பண்பாட்டுக் கூறுகளில் ஒன்றாக இருப்பதால் திமிங்கில வேட்டை அங்கு ஆதரிக்கப் படுகிறது.
# திமிங்கில வேட்டை

## நாடுகள் வாரியாக திமிங்கில வேட்டை

### ஐசுலாந்து

இன்னும் தொடர்ந்து திமிங்கில வேட்டையை தொழில் முறையில் நடத்தி வரும் நாடுகளில் ஐசுலாந்தும் ஒன்றாகும். ஒரு திமிங்கிலங்களைப் பிடித்து சப்பானுக்கு ஏற்றுமதி செய்கிறது. மற்றொரு உள்நாட்டு விற்பனைக்காக திமிங்கிலங்களைப் பிடிக்கிறது.
# திமிங்கில வேட்டை

## நாடுகள் வாரியாக திமிங்கில வேட்டை

### பிலிப்பைன்சு

1991 முதல் பிலிப்பைன்சில் வேட்டை தடை செய்யப்பட்டது. இது ஓங்கில்களை மட்டுமே முதலில் குறிப்பிட்டாலும் 1997இல் திமிங்கிலங்களை வேட்டையாடுதலையும் தடை செய்தது.  
திமிங்கிலங்களைப் பிடித்து வந்த உள்ளூர் மக்களின் வாழ்வாதாரத்திற்காக திமிங்கில நோக்கல் சுற்றுலாவிற்காக ஊக்குவிக்கப் பட்டது.
# திமிங்கில வேட்டை

## நாடுகள் வாரியாக திமிங்கில வேட்டை

### சப்பான்

சப்பான் வணிக நோக்கிலான திமிங்கில வேட்டையை நிறுத்தி விட்டு அறிவியல் ஆராய்ச்சிக்காக மட்டும் பிடிப்பதாகக் கூறப்பட்டாலும் திமிங்கில வேட்டைக்கு எதிரான நாடுகள் இதனை ஏற்பதில்லை.
# திமிங்கில வேட்டை

## நாடுகள் வாரியாக திமிங்கில வேட்டை

### இரசியா

இரசியா ஆர்க்காக்களையும் ஓங்கில்களையும் பெருமளவு வேட்டையாடியுள்ளது. 1960களுக்கும் 1970களுக்கும் இடைப்பட்ட காலத்தில் இரசியா 534,000 திமிங்கிலங்களை வேட்டையாடியது. இது 20 ஆம் நூற்றாண்டின் சுற்றுச்சூழல் தொடர்பான பெருங்குற்றங்களுள் ஒன்றாகாக் கருதப் படுகிறது.
# திமிங்கில வேட்டை

## நாடுகள் வாரியாக திமிங்கில வேட்டை

### ஐக்கிய அமெரிக்கா

ஐக்கிய அமெரிக்காவில் பெலூகா திமிங்கிலங்கள் பரவலாக வேட்டையாடப் படுகின்றன. ஆண்டொன்றுக்கு ஏறத்தாழ 300 பெலூகாக்கள் வேட்டையாடப் படுகின்றன. மேலும் அலாஸ்காவில் வாழும் ஒன்பது சமூகக் குழுக்கள் ஆர்க்டிக்கு திமிங்கிலம் எனப்படும் ஒரு வகைத் திமிங்கிலங்களை வேட்டையாடுகின்றனர்.
# சிறார் மீதான பாலுணர்வு நாட்டம்

**சிறார் மீதான பாலணர்வு நாட்டம்** அல்லது **சிறார்பால் ஈர்ப்பு** என்பது வயதுவந்த நபரொருவர் முதன்மையாகவோ, முழுக்கவோ குழந்தைகள்மீதும் வயதுவராது இளஞ்சிறார்கள் மீதும் பால்நாட்டம் கொள்ளும் உளநோய் ஆகும். பொதுவாக சிறுமிகள் 10, 11 வயதிலும் சிறுவர்கள் 11, 12 ஆண்டுகளில் வயதுக்கு வந்தாலும், 13 வயதுக்குக்குறைவான சிறார்கள் மீது பால்நாட்டம் கொள்வதையே சிறார்பால் ஈர்ப்பு நோய்க்கான வரையறையாகக் கொள்கின்றனர்.  
உளநோய் மருத்துவத்துறைசாராது பொதுவாக சிறார்பால் ஈர்ப்பு என்பதைச் சிறுவர்கள் மீதான எத்தகைய பாலுணர்வு ஈர்ப்பைக் குறிக்கவும் சிறார் பாலியல் வன்கொடுமை போன்றவற்றைக் குறிக்கவும் பயன்படுத்துகிறார்கள். இது சிறார்மீதான பாலியல் ஈர்ப்பு, அர்கள் மீதான வன்கொடுமைகள், வயதுக்குவரும்நிலையிலுள்ளோர் மீதான ஈர்ப்பு, அண்மையில் வயதுக்குவந்தோர் மீதான ஈர்ப்பு முதலியவற்றை வேறுபடுத்தத் தவறுகிறது. இதுபோல துல்லியமற்ற பயன்பாடுகளைத் தவிர்க்க வேண்டுமென்று ஆய்வர்கள் கருதுகிறார்கள். ஏனெனில் சிறார்மீதான வன்கொடுமைகள் புரிவோர் சிறார்பால் ஈர்ப்பு நோயுடையவராக இருக்க வாய்ப்பிருந்தாலும் அவர்கள் முதன்மையாகவோ மொத்தமாகவோ குழந்தைகள்பால் மட்டுமே ஈர்ப்புடையவராய் இருந்தால் மட்டுமே இந்தக்குறிப்பிட்ட நோயையுடையவராகக் கருதப்படுவர். மேலும் இந்த நோயுடையவர்கள் சிலர் சிறார்மீதான வன்கொடுமைகள் எதுவுமே செய்யாமலும் இருக்கக்கூடும்.  
பத்தொன்பதாம் நூற்றாண்டின் பிற்பகுதியில்தான் இதை முறையாகப் பெயரிட்டு குறிப்பிடத் தொடங்கினர். 1980-ஆம் ஆண்டுக்குப் பின்னர் இதைப்பற்றி நிறைய ஆய்வுகள் நடைபெற்றுள்ளன. ஆண்களிலேயே மிகுதியாக அறியப்பட்டிருந்தாலும் இவ்வுளக்கேட்டைக் கொண்டிருக்கும் பெண்களும் உள்ளனர். இப்போதுள்ள கணிப்புகள் பெண்களில் இந்நோயுடையவர்களின் எண்ணிக்கையை குறைவாக மதிப்பிடுவதாகக் கருதப்படுகிறது. இந்நோய்க்கான அறுதியான தீர்வு எதுவும் எட்டப்படவில்லை. எனினும் இந்நோயுள்ளவர்கள் பாலுணர்வு வன்கொடுமைகளில் ஈடுபடுவதைத் தவிர்க்கவோ குறைக்கவோ செய்யும் சிகிச்சை முறைகள் உள்ளன. சில ஆய்வுகள் மூளை நரம்புக்கோளாறுகளோடும் பிற உளநோய்களோடும் இந்நோயைத் தொடர்புபடுத்தியிருக்கின்றன. அமெரிக்க ஒன்றியத்தில் கான்சாசு எதிர் என்றிக்கு வழக்கிற்குப் பிறகு பாலியற் குற்றங்களில் ஈடுபட்டதாக அறியப்பட்டு உளநோய்களையுடையோர்மீது வாழ்நாள் முழுவதும் கட்டுப்பாடுகளை விதிக்கமுடியும்.
# சிறார் மீதான பாலுணர்வு நாட்டம்

## நோய்க்காரணிகள்

சிறா,்பால் ஈர்ப்புக்கான காரணங்கள் முழுமையாக அறியப்படாவிட்டாலும் ஆய்வர்கள் 2002-ஆம் ஆண்டுமுதலாக புள்ளியியல் அடிப்படையில் இந்நோயுடன் தொணர்புள்ள மூளை அமைப்புகளையும் செயற்பாடுகளையும் வெளியிட்டுள்ளனர். குற்றப்பிரிவுச் செயற்பாட்டின்கீழும், அதன்கீழ்வராத வழிகளிலும் நபர்களைப் பற்றி அறிந்து அவர்களையும், பொதுமக்கள் குழுவையும் தனித்தனியாக ஆராய்ந்ததில் பின்வரும் தொடர்புகள் (காரணிகள் எனக்கூறவியலாது) அறியப்பட்டன. குறைந்த அறிவு, நினைவாற்றல் குறைபாடுகள், ஒத்த அறிவுத்திறன் கொண்டோரைக் காட்டிலும் பள்ளிகளில் குறைவான மதிப்பெண்களைப் பெறுவது, குறைவான உயரம், இளவயதில் மயக்கமடையும் அளவுக்குத் தலையில் காயம் ஏற்பட்டிருப்பதற்கான கூடுதல் வாய்ப்புகள், காந்த அதிர்வலை வரைவில் காணக்கூடிய மூளை அமைப்பு மாறுபாடுகள் முதலியனவை கூடுதலாக இருப்பதற்கும் இந்நோய் அமைந்திருப்பதற்குமான இயைபு அறியப்பட்டுள்ளது.
# சிற்றலை விண்மீன்

**சிற்றலை விண்மீன்** (**blazar**) என்பது ஒரு துடிப்பான நீள் வட்ட நட்சத்திரக்கூட்டங்களிலுள்ளதாகக் கருதப்படும் மீப்பெரும் கருந்துளையின் நடுப்பகுதியிலுள்ள மிகச் சிறிய துடிப்பண்டம் ஆகும். சிற்றலை விண்மீன்கள் மிக அதிக அளவுள்ள ஆற்றலைப் பேரண்டத்தில் பெற்றுள்ள வானியல் பொருளாகும். அண்டத்திற்கப்பாலுள்ள வானியல் என்ற புதியப் பகுதி சிற்றலை விண்மீன்களை விளக்குகிறது.  
துடிப்பான விண்மீன் மண்டலத்தின் உட்கருவில் பெரிய விண்மீன் மண்டலங்களின் முக்கிய பகுதியாக சிற்றலை விண்மீன்கள் உள்ளன. பால்வெளிப்புற மின்காந்தக் கதிர்வீச்சு வாயில்கள் மற்றும் ஒளி உமிழும் துடிப்பான மாறும் அமைப்பைக் கொண்ட துடிப்பண்டங்கள் ஆகியவை இரு வகையான சிற்றலை விண்மீன்கள் ஆகும். 1978 ல் எட்வர்ட் பீகல் இந்த இரு வகை பிரிவுகளை எடுத்துரைத்தார்.  
புவியை நோக்கி சிற்றலை விண்மீன்கள் சார்பியல் கதிரை வெளிவிடுகின்றன. சிற்றலை விண்மீன்களில் ஏற்படும் மாற்றங்கள் மற்றும் சிறப்பம்சங்கள் சார்பியல் கதிரைக் கொண்டு அறிய முடிகிறது. பெரும்பாலான சிற்றலை விண்மீன்கள் மீப்பொலிவு சிறப்பம்சங்களைப் பெற்றிருக்கும்.  
ஒளி உமிழும் துடிப்பான மாறும் அமைப்பைக் கொண்ட துடிப்பண்டங்கள் வலிமை வாய்ந்த ரேடியோ விண்மீன் மண்டலங்களிலும், பால்வெளிப்புற மின்காந்தக் கதிர்வீச்சு வாயில்கள் வலிமை குறைந்த ரேடியோ விண்மீன் மண்டலங்களிலும் காணப்படுகிறது. இந்த இரண்டு பிரிவுகளும் நீள் வட்ட அண்டங்களிலே காணப்படுகிறது.  
ஈர்ப்பு வில்லை விளைவு மற்ற வகையான சிற்றலை விண்மீன்களின் பிரிவுகளைக் கண்டறிய உதவுகிறது.
# சிற்றலை விண்மீன்

## அமைப்பு

தன்னுடைய தாயண்டத்தின் மையத்திலுள்ள மீப்பெரும் கருந்துளையில் விழும் பொருட்களிலிருந்து பெறப்படும் ஆற்றலினால் சிற்றலை விண்மீன்கள் பொலிவு பெறுகின்றன. வாயு, தூசி மற்றும் நட்சத்திரம் ஆகியவற்றை கருந்துளையின் மையப்பகுதி உறிஞ்சிக் கொண்டு, பின் அவற்றை ஒளியணுக்கள், எதிர்மின்னிகள், பாசிட்ரான்கள் மற்றும் அடிப்படைத் துகள்கள் ஆக வெளிவிடப்படுகிறது. இவற்றின் இருப்பிடம் குறைவு, அவை 10<sup>−3</sup> புடைநொடி என்ற அளவில் இருக்கும்.  
கருந்துளையின் நடுப்பகுதியிலிருந்து பல புடைநொடிகள் வரை, முடிவிலாச் சுருள் வடிவில் மிக அதிகமாக ஒளிரும் உள்ளது. அதில் மிக அதிக அடர்த்தி கொண்ட, அதிக வெப்பம் கொண்ட வாயுக்கள் பொதிந்துள்ளன. இந்த வாயு மேகங்கள் ஆற்றலை உட் கொண்டு பின்னர் உமிழ்கிறது, இந்த செயல் மீண்டும் மீண்டும் நடைபெறுகிறது. புவியில் இந்த சிற்றலை விண்மீன்களின் மேகங்களால் உருவாக்கப்படும் மின்காந்த அலைகளின் உமிழ் வரி நிறமாலைகளை பெற முடியும்.  
மையப்பகுதிக்கு செங்குத்தாக இரு புறமும் அதிக ஆற்றல் கொண்ட பிளாசுமாவை உருவாக்குகிறது. அவற்றிலிருந்து வெளிவரும் கதிர்கள் மிக சக்தி வாய்ந்த காந்த புலத்தையும் ஒளியணுக்களையும் உண்டாகிறது. கருந்துளையின் மத்தியப் பகுதியிலிருந்து இந்தக் கதிர்கள் பல ஆயிரம் புடைநொடிகள் வரை பரவியிருக்கும்.
# சிற்றலை விண்மீன்

## சில குறிப்புகள்

தேசிய வானூர்தியியல் மற்றும் விண்வெளி நிர்வாகம் உருவாக்கிய
காம்மா கதிர் விண்வெளி தொலைநோக்கியானது, ஒரு தொலைதூர காம்மா கதிர் சிற்றலை விண்மீனைக் கண்டறிந்துள்ளது. மீப்பெரும் அளவுள்ள கருந்துளைகள் அதிக ஆற்றல் கொண்ட கதிர்களை உருவாவதால் இவை உருவாகின்றது. அவை நம்மிலிருந்து வெகு தொலைவில் உள்ளதால் அவற்றிலிருந்து உருவாகும் ஒளி, நம்மை வந்து அடைய 1.4 பில்லியன் ஆண்டுகள் ஆகிறது.  
பெர்மியின் அதிக பரப்பு தொலைநோக்கியின் மூலம் நோக்கும் போது சிற்றலை விண்மீன்களில் பாதிக்கும் மேல் காம்மா கதிர் மூலங்களைக் கொண்டுள்ளது. சூரியனைப் போல பல மில்லியன் மடங்கு அளவுள்ள மீப்பெரும் கருந்துளைகள் உட்கொள்ளும் ஆற்றலை வெளிவிடும் போது சிற்றலை விண்மீன்கள் உருவாகின்றன.
# சிற்றலை விண்மீன்

## மேலும் பார்க்க

- வானியற்பியல்
- துடிப்பண்டம்
# சிற்றலை விண்மீன்

## வெளியிணைப்புகள்

- AAVSO High Energy Network
- Expanding Gallery of Hires Blazar Images
- NASA:Blazars Artist Conception Video
- NASA Cosmic Fog
- NASA Gamma Ray Census
- Video May 13 2013, NASA's Fermi Shows How Active Galaxies Can Be-Blazars
- (with animation)
# கரிமபாசுபரசு சேர்மங்கள்

**ஆர்கனோபாசுபரசு **சேர்மங்கள் பாசுபரசு கொண்டகரிம சேர்மங்கள். இவை பூச்சிகளைக் கட்டுப்படுத்தப் பயன்படும் குளோரினேற்றம் அடைந்த ஐதரோகார்பன்க<nowiki/>ளுக்கு மாற்றாக முதன்மையாகப் பயன்படுத்தப்படுகின்றது. இவை சுற்றுச்சூழலில் உறுதியாகநிலைத்துநீடிக்கின்றன. இந்த சேர்மங்கள் மிகவும் பயனுள்ள பூச்சிக்கொல்லி<nowiki/>என்றாலும், சில நேரங்களில் மணிக்குமிக விரைவாக (நரம்பு வாயு) மனிதர்களிடம் இறப்பை ஏற்படுத்துகின்றன.சரின்மற்றும் விஎக்ஸ் நரம்பு காரணி முதலிய பெரும்பாலான நச்சு பொருட்கள் எப்போதும் மனிதனால் உருவாக்கப்பட்டவையாக உள்ளன.  
ஆர்கனோபாசுபரசு வேதியியல் என்பது ஆர்கனோபாசுபரசு சேர்மங்களின் பண்புகள் மற்றும் வினைத்திறன்கள் தொடர்புடைய அறிவியல். தனிம வரிசை அட்டவணையில் 15 வது தொகுதி<nowiki/>யில் நைட்ரசன் போன்றே பாசுபரசு உள்ளது. இதனால் பாசுபரசு சேர்மங்கள் மற்றும் நைட்ரஜன் சேர்மங்கள் பல ஒத்த பண்புகளைக் கொண்டுள்ளன. தொழில்துறை மற்றும் சுற்றுச்சூழல் வேதியியலில், கரிமபாசுபரசு சேர்மங்கள் கொண்டிருக்க வேண்டும் மட்டுமே ஒரு கரிம பதிலீட்டுப் பொருளாகத் தேவைப்படுகின்றன. ஆனால் நேரடி பாசுபரசு- கார்பன் (பி, சி) பிணைப்புகளாக இருக்க வேண்டியதில்லை. இவை பெரியஅளவில் பூச்சிக்கொல்லி மருந்தாகப் பயன்படுத்தப்படுகின்றது.(எ. கா., மாலத்தியான்). இதில் பெரும்பாலும் இந்த சேர்மங்களே சேர்க்கப்பட்டுள்ளது.  
பாசுபரசு பல்வேறு ஆக்சிசனேற்ற நிலைகளைக் கொண்டுள்ளன. பாசுபரசு(V) மற்றும் பாசுபரசு(III), நிலைகளைக் கொண்ட பல்வேறு கரிமபாசுபரசு சேர்மங்கள் உள்ளன.பாசுபரசு சேர்மங்கள் அணைவு எண்δ மற்றும் அவர்களின் இணைதிறன் λமூலம் அடையாளம் காணப்படுகின்றன. பாசுபீன் δ<sup>3</sup>λ<sup>3</sup> கொண்ட சேர்மமாகும்.
# கரிமபாசுபரசு சேர்மங்கள்

### பாசுபோனிக் மற்றும் பாசுபீனிக் அமிலங்களும் அவற்றின் ஏசுத்தர்களும்

பாசுபோனேட்டுகளின் எசுத்தர்களே பாசுபீனிக் அமிலம் ஆகும். இதன் பொதுவான வாய்ப்பாடு RP(=O)(OR'). பாசுபோனேட்டுகள் பல தொழில்நுட்ப பயன்களைக் கொண்டுள்ளன. நன்கு அறியப்பட்டதாக இருப்பது கிளைபோசேட்டு. இதன் வாய்ப்பாடு (HO)P(O)CHNHCHCOH. இதன் வழிபொருட்களில் ஒன்றான கிளைசின் களைக்கொல்லிகளாக மிக பரவலாக பயன்படுத்தப்பகிறது. களைக்கொல்லிகள். பைபாசுபோனேட்டுகள் ஆஸ்டியோபோரோசிஸ் சிகிச்சைக்கு மருந்தாக கொடுக்கப்படுகிறது. நரம்பு வாயு காரணி சரினில் உள்ள C–P மற்றும் F–P பிணைப்புகள் பாசுபோனேட்டுகளையேக் கொண்டுள்ளன.
# கரிமபாசுபரசு சேர்மங்கள்

## ஆர்கனோபாஸ்பரஸ்(III) சேர்மங்கள், முக்கிய பிரிவுகள்

### பாசுபைடுகள், பாசுபோனைடுகள், மற்றும் பாசுபீனைடுகள் (Phosphites, phosphonites, phosphinites)

பாசுபைடுகள், சில நேரங்களில் எனப்படும் பாசுபைட்டு எசுத்தர் என்று அழைக்கப்படுகிறது. இதுP(OR))<sub>3</sub>என்ற பொது கட்டமைப்பைக் கொண்டுள்ளது. இதன் ஆக்சிசனேற்ற நிலை+3.பாசுபரசு மூவிணையகுளோரைடு மற்றும் அல்கைல்ஆல்ககால் முதலியவற்றில் இருந்து இச்சேர்மங்கள் பெறப்படுகின்றன.  
: PCl<sub>3</sub> + 3 ROH → P(OR)<sub>3</sub> + 3 HCl  
இவ்வினை பொதுவானது. இதன் மூலம் பல்வேறு சேர்மங்கள் அறியப்படுகின்றன.பாசுபைட்டுகள் பெர்க் (Perkow) வினை மற்றும் மைக்கேலிசு-அர்புசோவ் வினைகளில் இடம்பெறுகின்றன. கரிமஉலோக வேதியலில் இவை ஈனிகளாக செயல்படுகின்றன.  
பாசுபைட்டுகள் மற்றும் பாசுபீன்களுக்கு இடைபட்ட நிலையில் பாசுபோனைட்டு<nowiki/>கள் (P(OR)2R')மற்றும் பாசுபீனைட்டு(P(OR)R'2) உள்ளன.பொருத்தமான பாசுபினாய்சுகள் மற்றும் பாசுபனாயிசு குளோரைடுகளை ஆல்ககால் ஏற்றம் அடையச் செய்து இச்சேர்மங்கள் பெறப்படுகின்றன. குறிப்பாக ((PClR'2)மற்றும் PCl2R',).
# கரிமபாசுபரசு சேர்மங்கள்

## ஆர்கனோபாஸ்பரஸ்(III) சேர்மங்கள், முக்கிய பிரிவுகள்

### பாசுபீன்கள்

பாசுபீன்களின் தாய் சேர்மம் PH<sub>3.</sub> இது பாசுபீன்என்று அமெரிக்க மற்றும் பிரித்தானிய காமன்வெல்த்தால்அழைக்கப்படுகின்றது. ஆனால், பாசுபேன்(phosphane) வேறு. அல்கைல் , அரைல் போன்ற கரிம பதிலீட்டு சேர்மங்களால் ஒன்று அல்லது மேற்பட்ட ஐதரசன் மையங்கள் பதிலீடு செய்யப்பட்டு PH<sub>3−x</sub>R<sub>x</sub>, என்றகரிமபாசுபீனைக் கொடுக்கின்றன. பொதுவாக இவை பாசுபீன்கள் என குறிப்பிடப்படுகின்றது.  
::
# கரிமபாசுபரசு சேர்மங்கள்

## ஆர்கனோபாஸ்பரஸ்(III) சேர்மங்கள், முக்கிய பிரிவுகள்

### பாசுபீன்கள்

#### பாசுபீன் ஈந்தணைவிகள் (Phosphine ligands)

கனிம வேதியியலில் பாசுபீன்களில், மூவிணையமெத்தில் பாசுபீன் முக்கியமான ஈந்தணைவி<nowiki/>யாக உள்ளது. சமச்சீரற்ற தொகுப்பு முறைகளில் பயன்படுத்தப்படுகிறது.BINAP மற்றும் DIPAMPபோன்ற சம்சீரற்ற ஈரிணையபாசுபீன்கள் பிரபலமானது. பல்வேறு பாசுபீன் ஈந்தணைவிகளில்குறிப்பாக ஈரிணையபாசுபீன்கள் "பாசுபோ ஈந்தணைவிகள்" என்று அழைக்கப்படுகின்றன.  
:  
| SEGphos | Triphos |
| --- | --- |
| Xantphos | XPhos |
| Chiraphos | duPhos |
| **மஒரு தேர்வு phos ligands** | } |
# குலாம் முஸ்தபா பட்

**குலாம் முஸ்தபாபட் **என்பவர் ஸ்ரீநகருக்குதோ்ந்தெடுக்கப்பட்டதற்போதையமேயா்ஆவார்.ஸ்ரீநகாா்என்பதுஇந்தியாவின்ஜம்முமற்றும்காஷ்மீா்மாநிலத்தின்கோடைக்காலதலைநகா்ஆகும்.இவர் 29மாா்ச் 2006இல்முதலில் தேர்ந்தெடுக்கப்பட்டார்.மேலும்இவர்தேசியமாநாட்டுகட்சிஉறுப்பினாராகவும்இருந்தார்.
# டெவில் மே கிரை (காணொளி விளையாட்டு)

**டெவில் மே கிரை** ஒரு வெட்டி சாய்க்கும் அதிரடி சாகச காணொளி விளையாட்டு. இது கேப்காம் நிறுவனத்தால் உருவாக்கி, பிரகடனம் செய்து 2001 இல் பிளேஸ்டேசன் 2 இற்கு வெளியிடப்பட்டது. இதில், வாள் சண்டைக்கு முக்கியமாக கவனம் செலுத்துகையில், விளையாட்டாளர் முக்கிய எதிரிகளை தோற்கடிப்பதன் மூலம் புதிய ஆயுதங்களைக் கைப்பற்றி வித விதமான அடி சேர்க்கைகளை பயன்படுத்த வழிவகுக்கிறது.  
இக்கதை, கற்பனையான மால்லட் தீவின் நவீன காலத்தில் அமைக்கப்பட்டிருக்கிறது. டாண்டே என்னும் ஒரு அசுர வேட்டைக்காரானை, மய்யமாகக் கொண்டது இக்கதை. தனது சகோதரன் மற்றும் தாயை இழந்த பின்னர் பிசாசுகள் மீது பழிவாங்க அவனது தொழிலை பயன்படுத்துகிறார். டிரிஷ் என்ற பெண்மணியை சந்திக்கிறார், அவரை அரக்க இறைவன் முண்டஸை அழிக்க ஒரு பயணத்திற்கு கூட்டி செல்கிறார். விளையாட்டு இயந்திரம் மற்றும் பல முன் அளிக்கப்பட்ட முழு இயக்க காணொளிகலைப்பயன்படுத்தி வெட்டுக் காட்சிகளின் கலவையால் இந்த கதை முதன்மையாக சொல்லப்படுகிறது.  
இந்த விளையாட்டு மிகவும் தளர்வாக, இத்தாலிய கவிதையான டிவைன் காமெடியை(தெய்வீக நகைச்சுவைய்) அடிப்படையாகக் கொண்டது. அதன் குறிப்புகளாக விளையாட்டின் முக்கிய கதாபாத்திரமாக டான்டே (டான்டே அலிகியேரி ) மற்றும் இதர கதாபாத்திரங்கள் வெர்கில் (வேர்ஜில்) மற்றும் டிரிஷ் ஆக அமைகின்றன.
# டெவில் மே கிரை (காணொளி விளையாட்டு)

## வளர்ச்சி

டிசம்பர் 1999 ஆம் ஆண்டின் ஆரம்பத்தில், டெவில் மேய் கிரை முதன்முதலில் ரெசிடெண்ட் ஈவில் 4 இன் தொடக்கத்தில் ஆரம்பிக்கப்பட்டது. ஆரம்பத்தில் பிளேஸ்டேஷன் 2<nowiki/>க்காக உருவாக்கப்பட்டது, தயாரிப்பாளர் ஷின்ஜி மிக்காமி ரெசிடென்ட் ஈவில் தொடரில் ஒரு புதிய பகுதியை உருவாக்க அவரை கேட்டுக் கொண்ட பிறகு ஹிட்கி காமியா இயக்கினார். வழக்கமான தொடர் எழுத்தாளர் நொபோரு சுகிமுரா தலைப்பிர்க்கு ஒரு காட்சியை உருவாக்கினார், இது கமியாவின் கருத்தை அடிப்படையாகக் கொண்டு மிகவும் அற்புதமான மற்றும் பகட்டான அதிரடி விளையாட்டாக உருவாக்கினார்.  
இக்கதை அடிப்படையில் டோனி எனும் கதாபாத்திரத்தின் உடலில் உள்ள மர்மத்தை அவிழ்ப்பதை தொடர்ந்து எழுதப்பட்டது. டோனி, ஒரு சாதாரண மனிதனை விட அதிகமான அறிவாற்றல் மற்றும் திறன்களைக்கொண்ட மனிதன். அவனின் மனித சக்திக்கு அப்பாற்பட்ட திறன்கள், உயிரித்தொழில்நுட்பத்தால் விளக்கப்பட்டது. விளையாட்டு பாத்திரம், தைரியமாகவும், நிலையான கோணத்தில் இருந்து வீரனாக தோற்றமளிக்கவில்லை என கமியா உணர்ந்ததால் முந்தைய ரெசிடென்ட் ஈவில் தவணைகளில் இருந்து முன்னர் ஒழுங்கமைக்கப்பட்ட பின்னணிகளை கைவிட்டு, அதற்கு பதிலாக மாறும் கேமரா அமைப்பு தேர்வை பயன்படுத்த முடிவு செய்தார்.  
கமியா இறுதியில் கதையை பிசாசுகள் நிறைந்த ஒரு உலகில் அமைத்து, கதாநாயகனின் பெயரை "டான்டே" என மாற்றினார். கதாபாத்திரங்களின் நடிகர்கள் பெரும்பாலும் சூகிமூரின் சூழ்நிலையில் எழுதப்பட்டிருந்தனர், இருப்பினும் கதாநாயகனின் தாய் மற்றும் தந்தையின் தோற்றங்கள் கதையிலிருந்து நீக்கப்பட்டன. நவம்பர் 2000 இல் *டெவில் மே கிரை* என்ற விளையாட்டின் புதிய தலைப்பு வெளியிடப்பட்டது.  
இயக்குனரின் கருத்துப்படி,டெவில் மே கிரை டான்டேயின் கழைக்கூத்து மற்றும் போர் திறன்களைச் சுற்றி அடிமட்டத்தில் இருந்து வடிவமைக்கப்பட்டது. ரெசிடென்ட் ஈவில் விளையாட்டின் மிக திறந்த-நிலை கட்டமைப்புக்குப் பதிலாக, இந்த விளையாட்டை மேலும் பணி சார்ந்த முன்னேற்றத்திற்கு மாற்றுவதற்கு இந்த மாற்றத்தை தாமதப்படுத்தியது. டெவில் மே க்ரை கடின நிலை வேண்டுமென்றே இருந்தது, காமியாவின் கூற்றுப்படி, அவர் "லேசாக, சாதாரணமாக விளையாடும் விளையாட்டாளர்களுக்கு சவால்" என்று அழைத்தார்.
# இந்தியாவில் பட்டுச் சாலை

பண்டமாற்று காலத்திலிருந்தே உலகம் தழுவிய வர்த்தக நடவடிக்கைகள் சீனா மேற்கொண்டு வருகிறது. மத்திய ஆசியா, ஐரோப்பிய நாடுகளிடையேயான தரை வழி போக்குவரத்தில் முக்கியப் பங்கு வகித்துள்ளது.
# இந்தியாவில் பட்டுச் சாலை

## பட்டு சாலை

சீனாவிலிருந்து பாரசீகம் வழியாக மேற்கு ஐரோப்பிய நாடுகள், ஆப்பிரிக்க நாடுகளுக்கு நடைபெற்ற தரை வழி வர்த்தகத்தில் முக்கியமான மார்க்கம் சில்க் ரோடு என்றழைக்கப்பட்டது. இது சீனா, இந்தியா, பெர்சியா, அரேபியா, எகிப்து, ஐரோப்பா என்று நீண்டது. இந்த தரை வழி வர்த்தகத்தில் சீனாவின் பட்டு முக்கிய வர்த்தக பொருளாக விளங்கியதால் இதற்கு பட்டு சாலை என பெயர் வந்தது. ஆனால் கால மாற்றத்தில் பட்டு சாலை என்பதே மறைந்து விட்டது. நாடுகளுக்கிடையேயான வர்த்தகத்திலும் பல மாற்றங்கள் உருவாகிவிட்டன.
# இந்தியாவில் பட்டுச் சாலை

## புதிய பட்டு சாலை

சீனா இந்த பட்டு சாலை மார்க்கத்தை புதிய வடிவில் ரயில் வழி பாதையாக உருவாக்கியுள்ளது. இதற்காக பல ஆயிரம் கோடியை ஒதுக்கி முயற்சிகளை எடுத்துள்ளது. சமீபத்தில் இந்த பட்டு சாலை மார்க்கத்தில் சரக்கு ரயில் சேவையையும் தொடங்கிவிட்டது. சீனாவின் ஏற்றுமதியை ஊக்குவிக்கும் விதமாக இந்த திட்டத்துக்கு நவீன வடிவம் கொடுத்ததாக சீனா கூறியுள்ளது.
# இந்தியாவில் பட்டுச் சாலை

## பட்டு சாலை சேவை

சீனாவின் ஜின்ஜியாங் மாகாணத்தில் உள்ள யிவூ இன் சர்வதேச ஏற்றுமதி மையத்திலிருந்து புறப்பட்டுள்ள ரயில் கஜகஸ்தான், ரஷ்யா, பெலாரஸ், போலந்து, ஜெர்மனி, பெல்ஜியம், பிரான்ஸ் வழியாக லண்டன் சென்றடைகிறது. சுமார் 12,000 கிலோமீட்டர் தூரத்தை 18 நாட்களில் கடந்து லண்டனை சென்றடையும் என்று சீனா ரயில் கார்ப்பரேசன் கூறியுள்ளது. புத்தாண்டு தொடக்கத்தின் போது இந்த சேவையை சீனா தொடங்கியுள்ளது.
# இந்தியாவில் பட்டுச் சாலை

## பட்டு சாலை சேவை

### ஏற்றுமதிப் பொருள்கள்

இந்த ரயிலின் சரக்கு பெட்டகங்களில் வீட்டு உபயோகப் பொருட்கள், ஆயத்த ஆடைகள், பைகள், சூட்கேஸ்கள் போன்றவை ஏற்றப்பட்டுள்ளன. இந்த பட்டு சாலை சரக்கு ரயில் சேவை மூலம் சீனாவில் ஏற்றுமதியில் புதிய மாற்றம் உருவாகும் என்றும், ஐரோப்பிய - சீனா வர்த்தகம் அதிகரிக்கும் என்றும் எதிர்பார்க்கப்படுகிறது. யுவூ ஏற்றுமதி மண்டலம் சிறு உற்பத்தியாளர்களுக்கானது என்பதும் குறிப்பிடத்தக்கது.
# தாயப்பன்மேட்டுக்கொட்டாய்

**குனிச்சி ஊராட்சி (Kunichi Gram Panchayat)**, தமிழ்நாட்டின் திருப்பத்தூர்<nowiki/> மாவட்டத்தில் உள்ள கந்தலி வட்டாரத்தில் அமைந்துள்ளது. இந்த ஊர், திருப்பத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். மேட்டுக் கொட்டாய் என்பது இந்த ஊரின் பொதுப் பெயர். நான்கு திசைகளில் இருந்தும் மேட்டுப் [உயர்ந்த] பகுதியாக இந்த ஊர் உள்ளது. தாயப்பன் என்பவர் இந்த ஊரில் முதலில் வாழ்ந்த மாந்தர் ஆவார். ஓலைக் குடிசையே கொட்டாய் என்று அழைப்பர் [வட தமிழக தமிழ்ச் சொல்]. அஞ்சல் குறியீட்டு எண். 635 602.